12/04/2013 | Administración LocalMunicipal
Frades
Convocatoria de axudas económicas a entidades sen ánimo de lucro

Convocatoria axudas económicas a entidades sen ánimo de lucro. BASES REGULADORAS DA CONVOCATORIA DE AXUDAS ECONÓMICAS A ENTIDADES I.–OBXECTO DA SUBVENCIÓN. O obxecto destas bases é regular a concesión polo Concello de Frades de axudas económicas municipais a entidades: culturais, deportivas, asociacións veciñais e calquera outra de interese social que fomente a participación cidadá na vida municipal durante o ano 2013. II.–FINANCIACIÓN. Os créditos para financiar as axudas reguladas nestas bases, atópanse contidos no orzamento municipal para o ano 2013, partida orzamentaria 2013.0.3.0.48000. III.–BENEFICIARIOS. REQUISITOS. Poderán ser beneficiarios das subvencións previstas nestas bases todas as asociacións legalmente constituídas e con personalidade xurídica así como as agrupacións de persoas físicas e xurídicas sen personalidade xurídica constituídas para a consecución dos fins sinalados como subvencionables. Ambas deben cumprir os seguintes requisitos: a) Carecer de fins de lucro b) Desenvolver as súas actividades no termo municipal c) Non ter pendente de xustificar ningunha subvención concedida polo Concello de Frades d) Atoparse ao corrente no cumprimento das obrigas tributarias co Concello de Frades. e) Estar inscritas no Rexistro de Entidades ou agrupacións do Concello. En ningún caso poderán ser beneficiarias das subvencións reguladas nestas bases aquelas persoas nas que concorra algunha das circunstancias sinaladas no apartado segundo do artigo 13 da Lei 38/2003, do 17 de novembro, Xeral de Subvencións. IV.–RÉXIME E IMPORTE DAS AXUDAS. As subvencións outorgaranse, previa petición a instancia do solicitante, con cargo ao orzamento da Corporación para cada exercicio. O seu outorgamento será motivado e os seus importes non poderán ser revisados nin ampliados. O importe das subvencións a conceder non superará o previsto no orzamento xeral da Corporación para cada exercicio orzamentario. O importe das axudas poderá alcanzar o 100% do orzamento de gastos, non podendo superar en ningún caso ou en concorrencia con outras subvencións, axudas, ingresos ou recursos, o custe da actividade subvencionada. Serán gastos subvencionables: – Gastos xerais derivados das actividades (transporte, contratación de persoal docente, material inventariable, etc.) – Obras e melloras de bens inmobles. – Gastos de funcionamento cando estean directamente vencellados coa realización da actividade ou investimento ata un máximo dun 10% do total subvencionable. – Traballos realizados por persoal voluntario non remunerado pertencente á asociación (ata un máximo dun 40%). Para xustificar este concepto será necesario presentar unha declaración na que se faga constar os datos do persoal así como as horas de traballo realizadas por cada un deles (anexo VI). Non serán gastos subvencionables: – Os gastos de manutención V.–CRITERIOS DE CONCESIÓN DAS AXUDAS. Ponderaranse os seguintes criterios de concesión: – Número de persoas beneficiarias. – Carácter continuo e non ocasional das actividades. – Calidade da programación. – Necesidade da obra ou investimento. VI.–SOLICITUDES. Lugar, prazo, presentación e modelo. As solicitudes dirixiranse ao Alcalde-Presidente e serán entregadas no Rexistro do Concello de Frades. O prazo para a presentación de solicitudes é de corenta días naturais a contar dende o día seguinte á data de publicación das presentes bases no Boletín Oficial da Provincia. As solicitudes, acompañadas da documentación que se especifica no artigo VII das presentes bases, formalizaranse en modelo normalizado de solicitude (anexo I). O modelo de solicitude, así como os demais modelos necesarios para a cumprimentación das axudas, serán facilitados no Rexistro Municipal. VII.–DOCUMENTACIÓN. a) Solicitude, segundo modelo que se acompaña no anexo I, asinada polo Presidente ou quen teña conferida a delegación debidamente acreditada. b) Fotocopia do DNI do solicitante no caso das persoas físicas ou CIF no suposto de persoas xurídicas. No suposto de agrupacións sen personalidade xurídica, a solicitude de subvención, deberá ser asinada por tódolos membros da devandita agrupación acompañada de fotocopia do DNI de cada un dos membros, nomeando un representante, que asumirá ante o Concello os deberes previstos nas presentes bases. Os membros da agrupación responderán solidariamente fronte o Concello das obrigas sinaladas nas presentes bases e na Lei 38/2003 de subvencións durante o tempo establecido nos seus artigos 39 e 65. c) Certificación do acordo de solicitude de axuda económica e do nomeamento do representante (anexo II). d) Declaración na que se recolla o conxunto de todas as axudas que teña solicitadas ou concedidas para a mesma finalidade polas distintas Administracións públicas (anexo III). e) Declaración de atoparse ao corrente no cumprimento coas obrigas tributarias e coa Seguridade Social no momento de presentación da solicitude (anexo IV). f) Compromiso de facer constar en todo tipo de información que realice no desenvolvemento da actividade subvencionada, a colaboración prestada polo Concello de Frades (anexo IV). g) Programa detallado da actividade ou servizo para o que se solicita a subvención, especificando a súa denominación, data, lugar de realización, obxectivos e fins a que se destinarán os fondos, número de persoas ás que se dirixe e medios humanos e materiais que se van empreñar (anexo V). h) Orzamento de ingresos e gastos da actividade con expresión da financiación prevista por partidas co suficiente grao de detalle que permita comprobar que tódolos conceptos de gastos son subvencionables (anexo V). i) Importe da subvención solicitada (anexo V). j) Certificación do número de conta corrente da Asociación ou do beneficiario na que se procedera ao ingreso da subvención. K) Ademais da documentación anterior, no caso de realización de obras: – Memoria valorada ou proxecto de técnico competente. – Acreditación da titularidade da propiedade ou dereito real que ostente sobre o ben inmoble. No caso de que a entidade non teña a propiedade do ben no que se vai facer o investimento, presentarase autorización do propietario. – Compromiso de solicitar a licencia e autorizacións correspondentes á inversión ou autorización do Concello en obras que non superen os 3.000 euros. No suposto de que a documentación non cumpra os requisitos esixidos ou que a documentación aportada conteña erros ou sexa insuficiente, requerirase ao solicitante para que, no prazo de dez días, enmende a falta e aporte os documentos preceptivos, con indicación de que si así non o fixese de conformidade co establecido no artigo 71 da Lei 30/92, do 26 de novembro, LRXAPAC, considerarase desistido da súa petición, previa resolución, que será ditada nos termos previstos no seu artigo 42. VIII.–PROCEDEMENTO DE CONCESIÓN. As solicitudes serán resoltas pola Xunta de Goberno Local. Revisadas as solicitudes e completadas as carencias documentais detectadas, remitiranse á Comisión de Valoración para o seu estudo e proposta de resolución, previo estudo e ponderación dos criterios ou valoracións. O outorgamento da subvención deberá ser destinado exclusivamente para as liñas previstas na mesma. A súa aprobación polo órgano competente xera o dereito do peticionario a esixila e poderá esixirse unha vez cumpridas as actividades obxecto desta. En ningún caso, a contía da axuda poderá supera-la dos fins para os cales foi concedida, debendo procederse por parte do beneficiario ó reintegro dos fondos sobrantes sen que, en ningún caso, poida procederse ó seu gasto sen autorización municipal. IX.–RESOLUCIÓN E RECURSOS. Cumpridos os trámites para a instrución do procedemento e fiscalizada a proposta pola intervención municipal, a Xunta de Goberno Local ditará a resolución que proceda no prazo de tres meses, computado a partires da finalización do prazo de presentación de solicitudes. Transcorrido dito prazo sen que se dite resolución expresa, enténdese que esta é desetimatoria. A resolución estimatoria ou desestimatoria pon fin á vía administrativa, contra a que poderá interpoñerse potestativamente recurso de reposición ante o Sr. alcalde-presidente no prazo dun mes a contar dende o día seguinte ao da notificación do acordo de concesión. As entidades poderán solicitar un anticipo de ata un 50% do importe concedido unha vez recibida a resolución favorable por escrito por parte do Concello de Frades (anexo VIII). X.–XUSTIFICACIÓN E PAGO. Antes do 15 de outubro de 2013, as asociacións beneficiarias das axudas deberán presentar no Rexistro Xeral deste Concello, a documentación seguinte: a) Memoria detallada das actividades realizadas (anexo VII). b) Relación de ingresos e gastos da actividade (anexo VII) c) Facturas xustificativas dos gastos efectuados, orixinais ou fotocopias compulsadas, nas que constará o n.º de factura, o nome da asociación ou do solicitante, de ser o caso, DNI ou CIF, tanto da empresa expendedora da factura, como do cliente da mesma, importe. As facturas xustificativas corresponderán a gastos realizados do 1 de xaneiro de 2013 ata o día no que finalice o prazo de xustificación (15/10/2013). d) Declaración na que se recolla o conxunto de todas as axudas que teñan concedidas para a mesma finalidade pola restantes Administracións Públicas (anexo III) e) No caso de obras, poderase solicitar por escrito ao Concello unha ampliación do prazo dun máximo de 30 días (ata o 15 de novembro) no caso de non ter rematada a obra en prazo por causas xustificadas. XI.–OBRIGAS DOS BENEFICIARIOS. Os beneficiarios das axudas veñen obrigados a: – Cumprir a finalidade para a que foi concedida a axuda, realizando as actividades previstas. – Xustificar ante o Concello o cumprimento da finalidade que determinou a concesión da axuda. – Someterse ás actuacións de comprobación efectuadas polo Concello e aportar a documentación ou xustificacións que lle sexan requiridas. – Comunica-la concesión doutras axudas que financien a actividade subvencionada. – Acreditar que se acha ao corrente no cumprimento das súas obrigas tributarias e perante a Seguridade Social. – Proceder ao reintegro dos fondos percibidos nos supostos contemplados no artigo 37 da Lei 38/2003, do 17 de novembro, Xeral de Subvencións. – Comunicar a posible concesión doutras axudas de carácter público ou privada. – Facer constar en todo tipo de información que realice no desenvolvemento da actividade subvencionada, a colaboración prestada polo Concello de Frades. INFRACCIÓNS E SANCIÓNS Nesta materia, estarase ó disposto no título IV da Lei 38/2003 de 17 de novembro, xeral de subvencións. DISPOSICIÓN ADICIONAL Para o non previsto nestas bases, estarase ao disposto na Lei 38/2003, do 17 de novembro, xeral de subvencións. Frades, 8 de marzo de 2013. O ALCALDE Asdo.: Roberto Rey Martínez ANEXO I SOLICITUDE DE AXUDAS ECONÓMICAS PARA A REALIZACIÓN DE ACTIVIDADES CULTURAIS, DEPORTIVAS E DE PROMOCIÓN ECONÓMICA (OBRAS OU INVESTIMENTOS) NO ANO 2013. D./D.ª ……………………………………………………………………………………………., co DNI n.º ………………………………………………………, con n.º de teléfono ………………………………………., e con domicilio en ………………………………………………………………………………………., deste termo municipal, en representación da entidade …………………………………………………………………….…………………… ………………………………………………………………………………, con CIF/NIF ………………………………… e con enderezo en ……………………………………………………………………. EXPÓN: Vistas as bases reguladoras da convocatoria de axudas económicas para a realización de actividades culturais, deportivas e festivas no ano 2013, publicadas no BOP n.º., do., a entidade que represento SOLICITA: Que lle sexa concedida unha axuda por un importe de …………………………………………….€ para a realización de actividades: – CULTURAIS – DEPORTIVAS – PROMOCIÓN ECONÓMICA (OBRAS OU INVESTIMENTOS) _____________________, ____ de __________ de 2013. Asdo./ SR. ALCALDE-PRESIDENTE DO CONCELLO DE FRADES-A CORUÑA ANEXO II CERTIFICACIÓN DO ACORDO DE AXUDA ECONÓMICA E DO NOMEAMENTO DO REPRESENTANTE D./D.ª …………………………………………………………………………………………………, co DNI n.º ……………………………, como secretario/a da entidade ………………………………………………………………………………………………………. CERTIFICO: Que na reunión da xunta directiva da mencionada entidade, celebrada o día……………. de…………………………. de 2013, adoptouse o acordo de presentación de solicitude de axudas económicas para a realización de actividades ou investimentos.  Culturais  Deportivas  Promoción económica (obras) Para o ano 2013, así mesmo, acordouse nomear a D/D.ª., como representante para as relacións desta entidade do Concello de Frades. E para que conste ós efectos oportunos expido a presente certificación en…………………………………., o …………………de……………………………………de 2013. V.º e Pr. O/a presidente/a O/a secretario/a ANEXO III DECLARACIÓN DE AXUDAS ECONÓMICAS SOLICITADAS PARA A REALIZACIÓN DE ACTIVIDADES CULTURAIS, DEPORTIVAS E DE PROMOCIÓN ECONÓMICA (OBRAS OU INVESTIMENTOS) NO ANO 2013. D./D.ª ……………………………………………………………………………………………., co DNI n.º ……………………….……… en representación da entidade ……………………………………….…………………………………………………………………….……………………, con CIF/NIF ………………………………… e con enderezo en ……………………………………………………………………… DECLARA: Que nas datas que a continuación se relacionan, a entidade que representa presentou solicitude/s lle foron concedida/s, si é o caso, as axudas seguintes para a mesma finalidade.1.–(No caso de atoparse pendente de resolución, indicarase PENDENTE) 2.–(No caso de solicitudes denegadas farase constar DENEGADA) A entidade que representa non solicitou nin lle foi concedia ningunha axuda para a mesma finalidade das restantes administracións públicas competentes. En Frades, …………………… de …………………………… de 2013. Asdo. ANEXO IV DECLARACIÓN DE ATOPARSE Ó CORRENTE NO PAGO DOS TRIBUTOS MUNICIPAIS E NO CUMPRIMENTO COAS OBRIGACIÓNS TRIBUTARIAS E COA SEGURIDADE SOCIAL E DE FACER CONSTAR A COLABORACION DO CONCELLO DE FRADES D./D.ª ……………………………………………………………………………………………., co DNI n.º ……………………….………, en representación da entidade ……………………………………….…………………………………………………………………….……………………, con CIF/NIF ………………………………… e con enderezo en ………………………………………………………………………, solicitante dunha axuda para a realización de actividades culturais, deportivas ou de promoción económica (obras ou investimentos). DECLARA: Que a día de hoxe a entidade que representa atópase ó corrente no pago dos tributos municipais e coas demais Administracións Públicas e no cumprimento coas obrigacións tributarias e coa Seguridade Social. COMPROMÉTESE: A facer constar en todo tipo de información que realice no desenvolvemento da actividade subvencionada, a colaboración prestada polo Concello de Frades. E para que conste e xurda os efectos oportunos, expido a presente declaración, que asino en En Frades, …………………… de …………………………… de 2013. Asdo. ANEXO V PROGRAMA DETALLLADO DA ACTIVIDADE DENOMINACIÓN DA ACTIVIDADE BREVE DESCRICIÓN DA MESMA DATA LUGAR DE REALIZACIÓN RESPONSABLES DO DESENVOLVEMENTO DA MESMA OBXECTIVOS E FINS CONCRETOS A QUE SE DESTINARÁN OS FONDOS N.º DE PERSOAS QUE SE BENEFICIARÁN DA AXUDA MEDIOS HUMÁNS E MATERIAIS QUE SE VAN EMPREGAR ORZAMENTO DETALLADO (Tódolos conceptos deberán axustarse ó programa que sinale) Sendo, polo tanto, o coeficiente de financiamento que se solicita do ….……% (B/A) ANEXO VI DECLARACION DE TRABALLO REALIZADO POR PERSOAL VOLUNTARIO NON REMUNERADO D. ………………………………………………………………., co DNI …….…………, como secretario/a da entidade., co CIF. declara baixo xuramento que as persoas que se relacionan a continuación realizaron traballos voluntarios non remunerados para a entidade co obxecto da seguinte actividade …………………… ……………………………………………. Asdo: ANEXO VII MEMORIA XUSTIFICATIVA DENOMINACIÓN DA ACTIVIDADE BREVE DESCRICIÓN DA MESMA DATA LUGAR DE REALIZACIÓN RESPONSABLES DO DESENVOLVEMENTO DA MESMA OBXECTIVOS E FINS CONCRETOS A QUE SE DESTINARÁN OS FONDOS N.º DE PERSOAS QUE SE BENEFICIARÁN DA AXUDA MEDIOS HUMÁNS E MATERIAIS QUE SE VAN EMPREGAR ORZAMENTO DETALLADO (Tódolos conceptos deberán axustarse ó programa que sinale) RELACIÓN DE FACTURAS PRESENTADAS ANEXO VIII SOLICITUDE DE ANTICIPO PREPAGABLE D./D.ª ……………………………………………………………………………………………., co DNI n.º ……………………….……… en representación da entidade ……………………………………….…………………………………………… ……………………….……………………, con CIF/NIF ………………………………… e con enderezo en ………………………………………………………………………, beneficiario da axuda denominada., por importe de. €. SOLICITA: Un anticipo da subvención concedida polo Concello de Frades de.€, correspondente ao.(máximo 50%) do total da axuda. Comprométendose a xustificar estes gastos coas facturas e no prazo correspondente. No caso de non facelo, deberá reintegrar o importe anticipado polo Concello de Frades e someterse ás sancións pertinentes sinaladas na lexislación vixente en materia de subvencións. En Frades, …………………… de ……………………………de 2013. Asdo.